שנפלד (עיירה)

שנפלד (בגרמנית: Schönefeld) היא עיירה פרוורית במחוז דאמה-שפריוואלד, במדינת ברנדנבורג, גרמניה. היא גובלת בשכונות הדרום-מזרחיות של ברלין. והיא כוללת בתוכה את נמל התעופה הבינלאומי ברלין ברנדנבורג. נכון ל-2019 מתגוררים בה 16,270 תושבים. שנפלד ממוקמת כ-22 ק"מ דרומית-מזרחית למרכז העיר ברלין, ונמל התעופה הבינלאומי ברלין ברנדנבורג (BER) נמצא בתחומה, כמו גם נמל התעופה הישן של ברלין, נמל התעופה ברלין שנפלד. שנפלד גובלת בצפון ברבעים הברלינאיים טמפלהוף-שנברג, נויקלן, וטרפטו-קפניק ועם העיירות ליכטנראדה, גרופיושטט, בוקוֹ, רודו, אלט-גליניקה ובונסדורף. בדרום היא גובלת בעיירה מיטנוואלדה. במערב, בעיירה בלנקנפלדה-מאלו, ובמזרח - בעיירות שולצנדורף וצויטן. האזור העירוני של שנפלד כולל שש רשויות (Ortsteile), אשר שולבו בשנת 2003 לכדי רשות אחת: שנפלד גרוסצייטן סלכאו קיקבוך וולטרסדורף ווסמנסדורף היישוב קינברג, חלק מוולטרסדורף, נאלץ לפנות מקום כדי לאפשר את הרחבתו של נמל התעופה החדש ברנדנבורג ברלין והוא עתיד לשמש כאזור מסחרי. האזכור הראשון שקיים על שנפלד הוא על מקום בשטח מיטלמרק משנת 1242. לאחר מכן מוזכרת "שקוננפלדה" (Sconenfelde), כאחוזה שהוחזקה על ידי הלורדים לבית סלכאו, ב-1375 ב"לנדבוך" (פנקס האדמות) של הקיסר קרל הרביעי, כששימש גם כאלקטור מברנדנבורג. במאות הבאות האזור המשיך להתפתח סביב האחוזה ויש תיעוד רציף על אדונים שקנו או קיבלו בעלות על חלקים מהשטח ועל איכרים שעיבדו את האדמות, מה שהוביל להתפתחות ההתיישבות באזור. בשנת 1934 העבירה יצרנית המטוסים הנשל את פעילותה לשנפלד ובנתה שלושה מסלולי המראה בסמוך לכפר, והחלה לשקוד על בניית מטוסי קרב לטובת המאמץ המלחמתי של הרייך השלישי, ועד 1945 נבנו למעלה מ-14,000 מטוסי קרב במקום, אז נכבש בידי הצבא האדום. חיל האוויר הסובייטי השתמש במסלולי ההמראה החל משנת 1946, כששנה לאחר מכן הורה הממשל הצבאי הסובייטי להסב את המקום כדי שיספק שירות אווירי אזרחי למזרח ברלין. לפני איחוד גרמניה מחדש חלקה שנפלד את גבולותיה עם מחוזות ברלין המערבית לשעבר (נויקלן וטמפלהוף-שנברג של ימינו), וכך בשנים 1961 עד 1990 הייתה מופרדת מהן על ידי חומת ברלין. ב-26 באוקטובר 2003 שולבו בשונפלד הרשויות של גרוסצייטן, קיקבוך, סלכאו, וולטרסדורף ווסמנסדורף, וב-29 בפברואר 2004 פורקה עיריית דיפנזה וחלק מהשטח העירוני שלה סופח לשונפלד. התפתחות האוכלוסייה מאז 1875 בגבולות הנוכחיים (קו כחול- אוכלוסייה קו מנוקד- השוואה להתפתחות האוכלוסייה של מדינת ברנדנבורג; רקע אפור- זמן השלטון הנאצי; רקע אדום- זמן השלטון הקומוניסטי) פיתוח ותחזיות אוכלוסייה אחרונות (פיתוח אוכלוסייה לפני מפקד 2011) (קו כחול); פיתוח אוכלוסייה אחרון על פי מפקד האוכלוסין בגרמניה בשנת 2011 (קו גבול כחול); תחזיות רשמיות לשנים 2005–2030 (קו צהוב); לשנים 2014–2030 (אדום קו); לשנים 2017–2030 (קו ארגמן) העיר מונגשת על ידי מספר אמצעי תחבורה: מחלף שנפלד מחבר את האוטובאהנים A13, A113 עם כביש הגישה לשדה התעופה A117, והכביש הטבעתי של ברלין A10. תחנת הרכבת ברלין שנפלד, נפתחה בשנת 1951 על הטבעת החיצונית של ברלין, ועוברות בה הרכבת העילית של ברלין ה-S-Bahn, והרכבות האזוריות RE ו-RB. הקווים RB22, S45, S9, RE7 ו-RB14 מובילים כולם לברלין והרכבות האזוריות מובילות גם ליעדים נוספים ורחוקים יותר בתוך ברנדנבורג ואף מחוצה לה. תחנת רכבת נוספת מתחת לשדה התעופה החדש, ותחנת S-Bahn בוואסמנסדורף, בין נמל התעופה החדש לתחנת שנפלד הקיימת, נמצאות בבנייה. ישנם מספר קווי אוטובוס המובילים לברלין: X7, 163,164 ו-171. נמל התעופה הבינלאומי ברלין ברנדנבורג שנפתח ב-31 באוקטובר 2020 ממוקם לצד נמל התעופה ברלין שנפלד, שנסגר ב-25 באוקטובר 2020 בתי נתיבות שלו מוזגו ל"טרמינל 5" בנמל התעופה ברנדנבורג, כהכנה לפתיחת נמל התעופה החדש. המקור הגדול ביותר להכנסות ממסים עבור העירייה הוא מרכז שדות התעופה- אזור מסחרי ברובע וולטרסדורף. גורם הכנסות חשוב נוסף הוא נמל התעופה ברלין שנפלד, שצפוי להיות מוחלף בנמל התעופה ברלין-ברנדנבורג. רבים מהתושבים נוסעים לעבוד בברלין הסמוכה, אך שונפלד הוא מקום מושבן של כמה חברות שמספקות גם כן תעסוקה לתושבים כגון חנות הרהיטים הפופולרית Höffner וחנות הנחות הרהיטים הנלווית סקונטו. והדויטשה פוסט שמפעיל בשנפלד את אחד מ-82 מרכזי הדואר שלו בגרמניה. המועצה העירונית מורכבת מ-28 חברים בעלי זכות הצבעה בנוסף לראש העיר המכהן במשרה מלאה. 1998-2003: יואכים וולף 2003–2019: אודו האסה (כולם בשביל אחד) 2019–הווה : כריסטיאן הנטשל (יוזמת האזרחים של שנפלד) מאז 1999 שנפלד היא עיר תאומה עם ביינגול, שבמחוז דוארג שבבירת מונגוליה אולן בטור. כמו כן מתוכנן שיתוף פעולה נוסף עם הכפר סקורקה במחוז קריינקה במדינת זלוטוב שבפולין. בתי ספר יסודיים בעיירה: אסטריד לינדגרן גרנדשולה שנפלד פאול מאר גרנדשולה גרוסצייטן בעיירה קיים גם בית ספר תיכון פרטי, אוונגלישה שולה שנפלד. נמל התעופה ברלין שנפלד נמל התעופה הבינלאומי ברלין ברנדנבורג ברנד קולמן. Schönefeld bei Berlin - Amt 1, Flughafen und 11 Bahnhöfe . ברלין: Gesellschaft für Verkehrspolitik und Eisenbahnwesen, 1996. ISBN 3-89218-038-5 (בגרמנית) מדיה וקבצים בנושא שנפלד בוויקישיתוף אתר האינטרנט הרשמי של שנפלד (בגרמנית) (בגרמנית) שנפלד, ברשת החברתית אינסטגרם שנפלד, סרטונים בערוץ היוטיוב Regionales, Statistisches Bundesamt (בגרמנית) Flughafen Berlin-Schönefeld, Flughafen Berlin Brandenburg Der Landeswahlleiter für Brandenburg - Europawahl 2019 - Ergebnistabelle Landkreise, www.wahlergebnisse.brandenburg.de Partnerstadt Bayangol(Twin city Bayangol) on the city's official homepage, accessed 22 July 2014 (אורכב 15.02.2020 בארכיון Wayback Machine) "Astrid-Lindgren-Grundschule Schönefeld." Schönefeld. Retrieved on September 13, 2016. "Paul-Maar-Grundschule Großziethen." Schönefeld. Retrieved on September 13, 2016. "Evangelische Schule Schönefeld - Gymnasium." Schönefeld. Retrieved on September 13, 2016.